Vyhodnotenie medzirezortného pripomienkového
konania

	Podpredseda vlády SR Pál Csáky dňa 23.1.2001 s číslom 151/01-CSY zaslal materiál Návrh na vytvorenie zmiešanej vládnej komisie na zistenie možnosti odškodnenia židovských obetí holocaustu v SR na medzirezortné pripomienkové konanie s termínom do 23. januára 2001. Svoje pripomienky k horeuvedenému materiálu zaslali ministerstvo pre správu a privatizáciu Národného majetku SR, ministerstvo životného prostredia SR, ministerstvo obrany SR, podpredseda vlády SR Pavol Hamžík, ministerka financií SR, podpredseda vlády SR Ivan Mikloš, podpredseda vlády SR Ľubomír Fogaš, ministerstvo zdravotníctva SR, ministerstvo školstva SR a ministerstvo dopravy, pôšt a telekomunikácií SR, ministerstvo hospodárstva SR, ministerstvo vnútra SR, ministerstvo výstavby a regionálneho rozvoja SR. Jednotlivé rezorty k danému materiálu nemali žiadne pripomienky.

	Svoje pripomienky zaslal aj Ústredný zväz židovských náboženských obcí v SR.

1. Navrhujú zmeniť bod B. uznesenia

vypustiť - ministrovi spravodlivosti SR

nahradiť - podpredsedovi vlády SR pre ľudské práva, menšiny a reg. rozvoj

Pripomienka bola akceptovaná.

2. ďalej zmeniť bod C. uznesenia

vypustiť  "navrhnúť 5 členov"

nahradiť  "navrhnúť 9 členov"

pripomienka bola akceptovaná

3. v predkladacej správe vypustiť bod c,

pripomienka bola akceptovaná

Predseda vlády SR požiadal predstaviteľov Ústredného zväzu židovských náboženských obcí v SR o zaslanie pripomienok, ktoré zároveň boli poslané aj podpredsedovi vlády SR P. Csákymu. Predseda vlády SR s ich pripomienkami sa stotožnil a tieto pripomienky aj boli zapracované do materiálu.

Minister spravodlivosti navrhuje, aby koordinovanie činnosti zmiešanej vládnej komisie a predloženie správy o výsledkoch jej činnosti vláde SR (bod B. návrhu uznesenia vlády SR) bolo uložené ministerke financií SR.

Túto pripomienku berieme ako alternatívu

Ministerstvo pôdohospodárstva žiada o doplnenie ministerstva pôdohospodárstva v bode B 3 návrhu uznesenia a v časti "Vykonajú".

Táto pripomienka bola akceptovaná